Ericu950/Stoicheia-meter-silver huggingface dataset:
τοῦτον ἐκ παιδὸς ἔμφυτον ἔχων ἔρωτα , συντρεφόμενον καὶ συναυξανόμενον , ὡς ἀφίκοντο πρέσβεις παρὰ τοῦ Περσῶν βασιλέως πρὸς Φίλιππον , ὁ δ οὐκ ἔνδημος ἦν , φιλοφρονούμενος καὶ ξενίζων αὐτοὺς Ἀλέξανδρος οὐδὲν ἠρώτα παιδικόν , οἷον οἱ ἄλλοι , περὶ τῆς χρυσῆς ἀναδενδράδος ἢ τῶν κρεμαστῶν κήπων ἢ πῶς ὁ βασιλεὺς κεκόσμηται , ἀλλ ὅλος ἐν τοῖς κυριωτάτοις ἦν τῆς ἡγεμονίας , διαπυνθανόμενος πόση δύναμις ἡ Περσῶν , ποῦ τεταγμένος βασιλεὺς ἐν ταῖς μάχαις διαγωνίζεται  καθάπερ Ὀδυσσεὺς ἐκεῖνος , ποῦ δέ οἱ ἔντεα κεῖται ἀρήια , ποῦ δέ οἱ ἵπποι ; 0 1 2
, τίνες ὁδοὶ βραχύταται τοῖς ἄνω πορευομένοις ἀπὸ θαλάττης 0 ·
ὥστε τοὺς ξένους ἐκπεπλῆχθαι καὶ λέγειν ὡς ὁ παῖς οὗτος βασιλεὺς μέγας , ὁ δ ἡμέτερος πλούσιος 0 1 .
ἐπεὶ δὲ Φιλίππου τελευτήσαντος ὥρμητο διαβαλεῖν καὶ ταῖς ἐλπίσιν ἤδη καὶ ταῖς παρασκευαῖς ἐμπεφυκὼς ἔσπευδεν ἅψασθαι τῆς Ἀσίας , ἐνίστατο δὴ ἡ Τύχη καὶ ἀπέστρεφε καὶ ἀνθεῖλκεν ὀπίσω καὶ μυρίας περιέβαλλεν ἀσχολίας καὶ διατριβὰς ἐπιλαμβανομένη ·
πρῶτον αὐτῷ τὰ βαρβαρικὰ τῶν προσοίκων διετάραξεν , Ἰλλυρικοὺς καὶ Τριβαλλικοὺς μηχανωμένη πολέμους .
οἷς μέχρι Σκυθίας τῆς παρ Ἴστρον ἀποσπασθεὶς ἀπὸ τῶν ἄνω πράξεων καὶ περιδραμὼν καὶ κατεργασάμενος πάντα κινδύνοις καὶ ἀγῶσι μεγάλοις , αὖθις ὥρμητο καὶ ἔσπευδε πρὸς τὴν διάβασιν ·
ἡ δὲ πάλιν αὐτῷ τὰς Θήβας ἐνέσεισε καὶ πόλεμον Ἑλληνικὸν ἐμποδὼν κατέβαλε , καὶ δεινὴν πρὸς ἄνδρας ὁμοφύλους καὶ συγγενεῖς διὰ φόνου καὶ σιδήρου καὶ πυρὸς ἀνάγκην ἀμύνης , ἀτερπέστατον τέλος ἔχουσαν .
ἐκ τούτου διέβαινεν , ὡς μὲν Φύλαρχός φησιν , ἡμερῶν τριάκοντ ἔχων ἐφόδιον , ὡς δ Ἀριστόβουλος , ἑβδομήκοντα τάλαντα 0 ·
τῶν δ οἴκοι κτημάτων καὶ προσόδων βασιλικῶν διένειμε τὰς πλείστας τοῖς ἑταίροις , μόνος δὲ Περδίκκας οὐδὲν ἔλαβε διδόντος , ἀλλ ἠρώτησε , σαυτῷ δὲ τί καταλείπεις , Ἀλέξανδρε ;
τοῦ δ εἰπόντος ὅτι τὰς ἐλπίδας , οὐκοῦν , ἔφη , καὶ ἡμεῖς τούτων μεθέξομεν 0 ·
οὐ γάρ δίκαιον τὰ σὰ λαμβάνειν , ἀλλὰ τὰ Δαρείου περιμένειν 0 .
τίνες οὖν ἦσαν αἱ ἐλπίδες ἐφ αἷς διέβαινεν εἰς Ἀσίαν Ἀλέξανδρος ;
οὐ τείχεσι πόλεων μυριάνδρων ἐκμετρουμένη δύναμις οὐ δὲ στόλοι δι ὀρῶν πλέοντες , οὐ δὲ μάστιγες οὐ δὲ πέδαι , μανικὰ καὶ βάρβαρα κολαστήρια θαλάττης , ἀλλὰ τὰ μὲν ἐκτὸς ἐν ὀλίγοις ὅπλοις φιλοτιμία πολλὴ καὶ ζῆλος ἡλικίας παραλλήλου καὶ ἅμιλλα περὶ δόξης καὶ ἀρετῆς ἑταίρων 0 1 2 ·
αὐτὸς δ εἶχεν ἐν ἑαυτῷ τὰς μεγάλας ἐλπίδας ·
εὐσέβειαν περὶ θεούς , πίστιν πρὸς φίλους , εὐτέλειαν , ἐγκράτειαν , ἐμπειρίαν , ἀφοβίαν πρὸς θάνατον , εὐψυχίαν , φιλανθρωπίαν , ὁμιλίαν εὐάρμοστον , ἀψευδὲς ἦθος , εὐστάθειαν ἐν βουλαῖς , τάχος ἐν πράξεσιν , πρῶτα δόξης , προαίρεσιν ἐν τῷ καλῷ καλῷ τελεσιουργόν 0 .
ὅμηρος μὲν γὰρ οὐ πρεπόντως οὐ δὲ πιθανῶς τὸ Ἀγαμέμνονος κάλλος ἐκ τριῶν συνήρμοσεν εἰκόνων ὁμοιώσας , ὄμματα καὶ κεφαλὴν ἴκελος Διὶ τερπικεραύνῳ , Ἄρεϊ δὲ ζώνην , στέρνον δὲ Ποσειδάωνι .
τὴν δ Ἀλεξάνδρου φύσιν , εἴπερ ἐκ πολλῶν συνήρμοσε καὶ συνέθηκεν ἀρετῶν ὁ γεννήσας θεός , ἆρ οὐκ ἂν εἴποιμεν ἔχειν φρόνημα μὲν τὸ Κύρου , σωφροσύνην δὲ τὴν Ἀγησιλάου , σύνεσιν δὲ τὴν Θεμιστοκλέους , ἐμπειρίαν δὲ τὴν Φιλίππου , τόλμαν δὲ τὴν Βρασίδου , δεινότητα δὲ καὶ πολιτείαν τὴν Περικλέους 0 1 ;
τῶν δ ἔτι παλαιοτέρων σωφρονέστερος μὲν Ἀγαμέμνονος 0 ·
ὁ μὲν γὰρ προέκρινε τῆς γαμετῆς τὴν αἰχμάλωτον , ὁ δὲ καὶ πρὶν ἢ γῆμαι τῶν ἁλισκομένων ἀπείχετο .
μεγαλοψυχότερος δ Ἀχιλλέως 0 ·
ὁ μὲν γὰρ χρημάτων ὀλίγων τὸν Ἕκτορος νεκρὸν ἀπελύτρωσεν , ὁ δὲ πολλοῖς χρήμασι Δαρεῖον ἔθαψε ·
καὶ ὁ μὲν παρὰ τῶν φίλων δῶρα καὶ μισθὸν ἀντὶ τῆς ὀργῆς διαλλαγεὶς ἔλαβεν , ὁ δὲ τοὺς πολεμίους κρατῶν ἐπλούτιζεν .
εὐσεβέστερος δὲ Διομήδους 0 ·
ὁ μὲν γὰρ θεοῖς μάχεσθαι ἦν ἕτοιμος , ὁ δὲ πάντα τοὺς θεοὺς ἐνόμιζε κατορθοῦν .
ποθεινότερος δὲ τοῖς προσήκουσιν Ὀδυσσέως 0 ·
ἐκείνου μὲν γὰρ ἡ τεκοῦσα διὰ λύπην ἀπέθανε , τούτῳ δ ἡ τοῦ πολεμίου μήτηρ ὑπ εὐνοίας συναπέθανε .
τὸ δ ὅλον , εἰ μὲν καὶ Σόλων διὰ Τύχην ἐπολιτεύσατο καὶ Μιλτιάδης διὰ Τύχην ἐστρατήγησε καὶ Ἀριστείδης ἀπὸ Τύχης ἦν δίκαιος , οὐδὲν ἄρα τῆς Ἀρετῆς ἔργον ἐστίν , ἀλλ ὄνομα τοῦτο καὶ λόγος ἔχων δόξαν ἄλλως διέξεισι τοῦ βίου , πλαττόμενος ὑπὸ τῶν σοφιστῶν καὶ τῶν νομοθετῶν .
εἰ δὲ τούτων καὶ τῶν ὁμοίων ἀνδρῶν ἕκαστος πένης μὲν ἢ πλούσιος ἢ ἀσθενὴς ἢ ἰσχυρὸς ἢ ἄμορφος ἢ καλὸς ἢ εὔγηρως ἢ ὠκύμορος διὰ τύχην γέγονε μέγαν δὲ στρατηγὸν καὶ μέγαν νομοθέτην καὶ μέγαν ἐν ἀρχαῖς καὶ πολιτείαις ἕκαστος ἑαυτὸν ἀρετῇ καὶ λόγῳ παρέσχηκε , φέρε θεῶ τὸν Ἀλέξανδρον ἅπασι παραβάλλων 0 .
σόλων χρεῶν ἀποκοπὴν ἐν Ἀθήναις ἐποίησε , σεισάχθειαν προσαγορεύσας ·
ἀλέξανδρος δὲ τὰ χρέα τοῖς δανείσασιν ὑπὲρ τῶν ὀφειλόντων αὐτὸς ἐξέτισε .
περικλῆς φορολογήσας τοὺς Ἕλληνας ἐκ τῶν χρημάτων ἐκόσμησεν ἱεροῖς τὴν ἀκρόπολιν ·
ἀλέξανδρος δὲ τὰ τῶν Βαρβάρων χρήματα λαβὼν ἔπεμψεν εἰς τὴν Ἑλλάδα , ναοὺς τοῖς θεοῖς ἀπὸ μυρίων ταλάντων οἰκοδομῆσαι κελεύσας .
βρασίδαν ἐν τῇ Ἑλλάδι περιβόητον ἐποίησε τὸ πρὸς Μεθώνην διαδραμεῖν τὸ στρατόπεδον τῶν πολεμίων βαλλόμενον παρὰ τὴν θάλατταν ·
ἀλεξάνδρου δ ἐν Ὀξυδράκαις τὸ δεινὸν ἐκεῖνο πήδημα καὶ ἄπιστον ἀκούουσι καὶ θεωμένοις φοβερόν , ἐκ τειχῶν ἀφέντος ἑαυτὸν εἰς τοὺς πολεμίους δόρασι , καὶ βέλεσι 0 .
καὶ ξίφεσι γυμνοῖς ἐκδεχομένους , τίνι ἄν τις εἰκάσειεν ἢ πυρὶ κεραυνίῳ ῥαγέντι καὶ φερομένῳ 0 ;
μετὰ πνεύματος , οἷον ἐπὶ γῆν κατέσκηψε φάσμα Φοίβου φλογοειδέσιν ὅπλοις περιλαμπόμενον 0 ;
οἱ δὲ τὸ πρῶτον ἐκπλαγέντες ἅμα φρίκῃ διέτρεσαν καὶ ἀνεχώρησαν ·
εἶθ ὡς ἑώρων ἄνθρωπον ἕνα πολλοῖς ἐπιφερόμενον , ἀντέστησαν .
ἐνταῦθ ἄρ ἡ Τύχη μεγάλα καὶ λαμπρὰ διέφηνεν ἔργα τῆς πρὸς Ἀλέξανδρον εὐμενείας , ὅτ αὐτὸν μὲν εἰς χωρίον ἄσημον καὶ βάρβαρον ἐμβαλοῦσα κατέκλεισε καὶ περιετείχισε , τοὺς δ ὑπὸ σπουδῆς ἐπιβοηθοῦντας ἔξωθεν καὶ τῶν τειχῶν ἐφιεμένους , κλάσασα καὶ συντρίψασα τὰς κλίμακας , ὑπεσκέλισε καὶ κατεκρήμνισε .
τριῶν δ οἵπερ ἔφθησαν μόνοι τοῦ τείχους λαβέσθαι καὶ καθέντες ἑαυτοὺς παραστῆναι τῷ βασιλεῖ , τὸν μὲν εὐθὺς ἀνήρπασε καὶ προανεῖλεν , ὁ δὲ τοξεύμασι πολλοῖς διαπεπαρμένος ὅσον ὁρᾶν καὶ συναισθάνεσθαι μόνον ἀπεῖχε τοῦ τεθνάναι ·
κεναὶ δ ἔξωθεν προσδρομαὶ καὶ ἀλαλαγμοὶ Μακεδόνων , οὐ μηχανῆς τινος οὐκ ὀργάνων παρόντων , ἀλλ ὑπὸ σπουδῆς ξίφεσι τυπτόντων τὰ τείχη καὶ χερσὶ γυμναῖς παραρρῆξαι καὶ μονονοὺ διαφαγεῖν βιαζομένων 0 .
ὁ δ εὐτυχὴς βασιλεὺς καὶ ὑπὸ τῆς Τύχης φυλαττόμενος ἀεὶ καὶ δορυφορούμενος , ὥσπερ θηρίον ἄρκυσιν ἐνσχεθείς , ἔρημος καὶ ἀβοήθητος , οὐχ ὑπὲρ Σούσων οὐ δὲ Βαβυλῶνος οὐ δὲ τοῦ Βάκτρα λαβεῖν οὐ δὲ τοῦ μεγάλου Πώρου κρατῆσαι 0 1 ·
τοῖς γὰρ ἐνδόξοις καὶ μεγάλοις ἀγῶσι , κ ἂν δυστυχῶνται , τὸ γοῦν αἰσχρὸν οὐ πρόσεστιν .
ἀλλ οὕτω δύσερις ἦν καὶ βάσκανος ἡ Τύχη καὶ φιλοβάρβαρος καὶ μισαλέξανδρος , ὥστε μὴ τὸ σῶμα μόνον αὐτοῦ μη δὲ τὸν βίον , ἀλλὰ καὶ τὴν δόξαν ἀνελεῖν ὅσον ἐφ ἑαυτῇ καὶ διαφθεῖραι τὴν εὔκλειαν 0 .
οὐ γὰρ παρ Εὐφράτην Ἀλέξανδρον ἢ Ὑδάσπην πεσόντα κεῖσθαι δεινὸν ἦν , οὐ δ ἀγεννὲς ἐν χερσὶ Δαρείου γενόμενον καὶ ἵπποις καὶ ξίφεσι καὶ κοπίσι Περσῶν ἀμυνομένων ὑπὲρ τοῦ βασιλέως ἀποθανεῖν οὐ δὲ τῶν Βαβυλῶνος ἐπιβαίνοντα τειχῶν σφαλῆναι καὶ πεσεῖν ἀπ ἐλπίδος μεγάλης .
οὕτω Πελοπίδας καὶ Ἐπαμεινώνδας 0 ·
ἀρετῆς ὁ τούτων θάνατος ἦν , οὐ δυστυχίας ἐπὶ τηλικούτοις .
τῆς δὲ νῦν ἐξεταζομένης τύχης οἷον τὸ ἔργον 0 1 ;
ἐν ἐσχατιᾷ βαρβάρου παραποταμίας καὶ τείχεσιν ἀδόξου πολίχνης περιβαλούσης καὶ ἀποκρυψάσης τὸν τῆς οἰκουμένης βασιλέα καὶ κύριον , ὅπλοις ἀτίμοις καὶ σκεύεσι τοῖς παρατυχοῦσι τυπτόμενον καὶ βαλλόμενον ἀπολέσθαι 0 .
καὶ γὰρ κοπίδι τὴν κεφαλὴν διὰ τοῦ κράνους ἐπλήγη , καὶ βέλει τις ἀπὸ τόξου τὸν θώρακα διέκοψεν , οὗ τοῖς περὶ τὸν μαστὸν ἐνερεισθέντος ὀστέοις καὶ καταπαγέντος ὁ μὲν καυλὸς ἐξεῖχε βαρύνων , τῆς δ ἀκίδος ὁ σίδηρος τεττάρων δακτύλων εὖρος ἔσχε καὶ πέντε μῆκος .
ἔσχατον δὲ τῶν δεινῶν , ὁ μὲν ἠμύνετο τοὺς κατὰ στόμα καὶ τὸν βαλόντα καὶ πελάσαι τολμήσαντα μετὰ ξίφους αὐτὸς τῷ ἐγχειριδίῳ φθάσας κατέβαλε καὶ ἀπέκτεινεν ·
ἐν τούτῳ δέ τις δραμὼν ἐκ μυλῶνος ὑπέρῳ κατὰ τοῦ αὐχένος ὄπισθεν πληγὴν κατήνεγκεν , ἣ συνέχεε τὴν αἴσθησιν αὐτοῦ σκοτωθέντος ·
ἡ δ Ἀρετὴ παρῆν θάρσος μὲν αὐτῷ , ῥώμην δὲ καὶ σπουδὴν τοῖς περὶ αὐτὸν ἐμποιοῦσα .
λιμναῖοι γὰρ καὶ Πτολεμαῖοι καὶ Λεοννάτοι καὶ ὅσοι τὸ τεῖχος ὑπερκαταβάντες ἢ ῥήξαντες ἔστησαν πρὸ αὐτοῦ τεῖχος ἀρετῆς ἦσαν , εὐνοίᾳ καὶ φιλίᾳ τοῦ βασιλέως τὰ σώματα κατὰ πρόσωπον καὶ τὰς ψυχὰς προβαλλόμενοι .
οὐ γὰρ διὰ Τύχην ἀγαθῶν βασιλέων ἑταῖροι προαποθνήσκουσιν ἑκουσίως καὶ προκινδυνεύουσιν , ἀλλ ἔρωτι τῆς Ἀρετῆς ὥσπερ ὑπὸ φίλτρων μέλιτται τῷ ἄρχοντι προσέχονται καὶ προσπεφύκασι 0 .
τίς οὖν οὐκ ἂν εἶπε τότε παρὼν ἀκίνδυνος θεατὴς ὅτι Τύχης μέγαν ἀγῶνα καὶ Ἀρετῆς θεᾶται , καὶ τὸ μὲν βάρβαρον παρ ἀξίαν ἐπικρατεῖ διὰ Τύχην , τὸ δ Ἑλληνικὸν ἀντέχει παρὰ δύναμιν δι Ἀρετήν ;
κ ἂν μὲν ἐκεῖνοι περιγένωνται , Τύχης καὶ δαίμονος φθονεροῦ καὶ νεμέσεως ἔσται τὸ ἔργον ἂν δ οὗτοι κρατήσωσιν , Ἀρετὴ καὶ τόλμα καὶ φιλία καὶ πίστις ἐξοίσεται τὸ νικητήριον ;
ταῦτα γάρ μόνα παρῆν Ἀλεξάνδρῳ , τῆς δ ἄλλης δυνάμεως καὶ παρασκευῆς καὶ στόλων καὶ ἵππων καὶ στρατοπέδων μέσον ἔθηκεν ἡ Τύχη τὸ τεῖχος .
ἐτρέψαντο μὲν οὖν τοὺς βαρβάρους οἱ Μακεδόνες , καὶ πεσοῦσιν αὐτοῖς ἐπικατέσκαψαν τὴν πόλιν .
ἀλεξάνδρῳ δ οὐδὲν ἦν ὄφελος ·
ἥρπαστο γὰρ μετὰ τοῦ βέλους , καὶ τὸν κάλαμον ἐν τοῖς σπλάγχνοις εἶχε , καὶ δεσμὸς ἦν αὐτῷ καὶ ἧλος τὸ τόξευμα τοῦ θώρακος πρὸς τὸ σῶμα .
καὶ σπάσαι μὲν ὥσπερ ἐκ ῥίζης τοῦ τραύματος βιαζομένοις οὐχ ὑπήκουεν ὁ σίδηρος , ἕδραν ἔχων τὰ πρὸ τῆς καρδίας στερεὰ τοῦ στήθους 0 ·
ἐκπρῖσαι δὲ τοῦ δόνακος οὐκ ἐθάρρουν τὸ προέχον , ἀλλ ἐφοβοῦντο , μή πως σπαραγμῷ σχιζόμενον τὸ ὀστέον ὑπερβολὰς ἀλγηδόνων παράσχῃ καὶ ῥῆξις αἵματος ἐκ βάθους γένηται .
πολλὴν δ ἀπορίαν καὶ διατριβὴν ὁρῶν αὐτὸς ἐπεχείρησεν ἐν χρῷ τοῦ θώρακος ἀποτέμνειν τῷ ξιφιδίῳ τὸν οἰστόν ·
ἠτόνει δ ἡ χεὶρ καὶ βάρος εἶχε ναρκῶδες ὑπὸ φλεγμονῆς τοῦ τραύματος .
ἐκέλευεν οὖν ἅπτεσθαι καὶ μὴ δεδιέναι τοὺς ἀτρώτους θαρρύνων καὶ τοῖς μὲν ἐλοιδορεῖτο κλαίουσι καὶ περιπαθοῦσι , τοὺς δὲ λιποτάκτας ἀπεκάλει , μὴ τολμῶντας αὐτῷ βοηθεῖν ·
ἐβόα δὲ πρὸς τοὺς ἑταίρους , μηδεὶς ἔστω μη δ ὑπὲρ ἐμοῦ δειλός ·
ἀπιστοῦμαι μὴ φοβεῖσθαι θάνατον , εἰ τὸν ἐμὸν φοβεῖσθ ὑμεῖς .
ταῦτ ὀρθῶς μὲν ἐκεῖνος εἶπε πρὸς τοὺς μεθ ἑαυτὸν στρατηγούς , οἷς πάροδον ἐπὶ τὰς ὕστερον πράξεις ἔδωκεν ἐξελάσας τὸν βάρβαρον καὶ τὴν Ἑλλάδ ἐλευθερώσας ·
ὀρθῶς δ εἰρήσεται καὶ πρὸς τοὺς ἐπὶ τοῖς λόγοις μέγα φρονοῦντας ·
ἂν γάρ ἀνέλῃς τοὺς πράττοντας , οὐχ ἕξεις τοὺς γράφοντας .
ἄνελε τὴν Περικλέους πολιτείαν καὶ τὰ ναύμαχα πρὸς Ῥίῳ Φορμίωνος τρόπαια καὶ τὰς περὶ Κύθηρα καὶ Μέγαρα καὶ Κόρινθον ἀνδραγαθίας Νικίου καὶ τὴν Δημοσθένους Πύλον καὶ τοὺς Κλέωνος τετρακοσίους αἰχμαλώτους καὶ Τολμίδαν Πελοπόννησον περιπλέοντα καὶ Μυρωνίδην νικῶντα Βοιωτοὺς ἐν Οἰνοφύτοις , καὶ Θουκυδίδης σοι διαγέγραπται .
ἄνελε τὰ περὶ Ἑλλήσποντον Ἀλκιβιάδου νεανιεύματα καὶ τὰ πρὸς Λέσβῳ Θρασύλλου καὶ τὴν ὑπὸ Θηραμένους τῆς ὀλιγαρχίας κατάλυσιν καὶ Θρασύβουλον καὶ Ἀρχῖνον καὶ τοὺς ἀπὸ Φυλῆς ἑβδομήκοντα κατὰ τῆς Σπαρτιατῶν ἡγεμονίας ἀνισταμένους καὶ Κόνωνα πάλιν ἐμβιβάζοντα τὰς Ἀθήνας εἰς τὴν θάλατταν , καὶ Κράτιππος ἀνῄρηται .
ξενοφῶν μὲν γὰρ αὐτὸς ἑαυτοῦ γέγονεν ἱστορία , γράψας ἃ ἐστρατήγησε καὶ κατώρθωσε καὶ Θεμιστογένη περὶ τούτων συντετάχθαι τὸν Συρακόσιον , ἵνα πιστότερος ᾖ διηγούμενος ἑαυτὸν ὡς ἄλλον , ἑτέρῳ τὴν τῶν λόγων δόξαν χαριζόμενος 0 .
οἱ δ ἄλλοι πάντες ἱστορικοί , Κλειτόδημοι Δίυλλοι Φιλόχορος Φύλαρχος , ἀλλοτρίων γεγόνασιν ἔργων ὥσπερ δραμάτων ὑποκριταί , τὰς τῶν στρατηγῶν καὶ βασιλέων πράξεις διατιθέμενοι καὶ ταῖς ἐκείνων ὑποδυόμενοι μνήμαις ἵν ὡς αὐγῆς τινος καὶ φωτὸς μετάσχωσιν 0 .
ἀνακλᾶται γὰρ ἀπὸ τῶν πραττόντων ἐπὶ τοὺς γράφοντας καὶ ἀναλάμπει δόξης εἴδωλον ἀλλοτρίας , ἐμφαινομένης διὰ τῶν λόγων τῆς πράξεως ὡς ἐν ἐσόπτρῳ 0 .
πολλῶν μὲν δὴ καὶ ἄλλων ἡ πόλις ἥδε μήτηρ καὶ τροφὸς εὐμενὴς τεχνῶν γέγονε τὰς μὲν εὑραμένη καὶ ἀναφήνασα πρώτη , ταῖς δὲ δύναμιν προσθεῖσα καὶ τιμὴν καὶ αὔξησιν οὐχ ἥκιστα δ ὑπ αὐτῆς ζωγραφία προῆκται καὶ κεκόσμηται .
καὶ γὰρ Ἀπολλόδωρος ὁ ζωγράφος , ἀνθρώπων πρῶτος ἐξευρὼν φθορὰν καὶ ἀπόχρωσιν σκιᾶς , Ἀθηναῖος ἦν ·
οὗ τοῖς ἔργοις ἐπιγέγραπται μωμήσεταί τις μᾶλλον ἢ μιμήσεται .
καὶ Εὐφράνωρ καὶ Νικίας καὶ Ἀσκληπιόδωρος καὶ Πάναινος ὁ Φειδίου ἀδελφός , οἱ μὲν στρατηγοὺς ἔγραψαν νικῶντας , οἱ δὲ μάχας , οἱ δ ἥρωας ὥσπερ Εὐφράνωρ τὸν Θησέα τὸν ἑαυτοῦ τῷ Παρρασίου παρέβαλε , λέγων τὸν μὲν ἐκείνου ῥόδα βεβρωκέναι , τὸν δ ἑαυτοῦ κρέα βόεια 0 1 2 .
τῷ γὰρ ὄντι γλαφυρῶς ὁ Παρρασίου γέγραπται καὶ πεποίκιλται καί τι προσέοικε ·
τὸν δ Εὐφράνορος ἰδών τις εἶπεν οὐκ ἀφυῶς δῆμον Ἐρεχθῆος μεγαλήτορος , ὅν ποτ Ἀθήνη θρέψε Διὸς θυγάτηρ 0 .
γέγραφε δὲ καὶ τὴν ἐν Μαντινείᾳ πρὸς Ἐπαμεινώνδαν ἱππομαχίαν οὐκ ἀνενθουσιάστως Εὐφράνωρ .
τὸ δ ἔργον ἔσχεν οὕτως ·
ἐπαμεινώνδας Θηβαῖος ἀπὸ τῆς ἐν Λεύκτροις μάχης ἀρθεὶς μέγας ἐπεμβῆναι τῇ Σπάρτῃ πεσούσῃ καὶ πατῆσαι τὸ φρόνημα καὶ τὸ ἀξίωμα τῆς πόλεως ἠθέλησε .
καὶ πρῶτα μὲν ἐμβαλὼν ἑπτὰ μυριάσι στρατοῦ διεπόρθησε τὴν χώραν καὶ τοὺς περιοίκους ἀπέστησεν αὐτῶν ·
ἔπειτα περὶ Μαντίνειαν ἀντιτεταγμένους εἰς μάχην προυκαλεῖτο ·
μὴ βουλομένων δὲ μη δὲ τολμώντων , ἀλλὰ τὴν Ἀθήνηθεν ἐπικουρίαν ἐκδεχομένων , νυκτὸς ἄρας καὶ λαθὼν ἅπαντας εἰς τὴν Λακωνικὴν κατέβη , καὶ μικροῦ ἔφθη τὴν πόλιν ἔρημον ἐξ ἐφόδου λαβεῖν καὶ κατασχεῖν .
αἰσθομένων δὲ τῶν συμμάχων καὶ βοηθείας ταχείας πρὸς τὴν πόλιν γενομένης , ὕπειξε μὲν ὡς αὖθις ἐπὶ λεηλασίαν καὶ φθορὰν τῆς χώρας τρεψόμενος ·
ἐξαπατήσας δὲ καὶ κατακοιμίσας οὕτω τοὺς πολεμίους ἀνέζευξε νυκτὸς ἐκ τῆς Λακωνικῆς ·
καὶ διαδραμὼν τὴν μεταξὺ χώραν ἐπεφαίνετο τοῖς Μαντινεῦσιν ἀπροσδόκητος διαβουλευομένοις καὶ αὐτοῖς ἀκμὴν τοῦ πέμπειν τὴν εἰς Λακεδαίμονα βοήθειαν καὶ εὐθέως ὁπλίζεσθαι προσέταξε τοῖς Θηβαίοις .
οἱ μὲν οὖν Θηβαῖοι μέγα φρονοῦντες ἐν τοῖς ὅπλοις ἐπεφέροντο καὶ περιελάμβανον κύκλῳ τὰ τείχη  , τῶν δὲ Μαντινέων ἔκπληξις ἦν καὶ ἀλαλαγμὸς καὶ διαδρομή , ὡς ῥεῦμα τὴν δύναμιν ἀθρόαν ἐμπίπτουσαν ὤσασθαι μὴ δυναμένων μη δ ἐπινοούντων βοήθειαν .
ἐν τούτῳ δὲ καιροῦ καὶ τύχης Ἀθηναῖοι κατέβαινον ἀπὸ τῶν ἄκρων εἰς τὴν Μαντινικὴν οὐκ εἰδότες τὴν ῥοπὴν οὐ δὲ τὴν ὀξύτητα τοῦ ἀγῶνος , ἀλλ ὁδῷ πορευόμενοι καθ ἡσυχίαν ὡς δέ τις ἀστῶν ἐκδραμὼν ἀπήγγειλε τὸν κίνδυνον , ὀλίγοι μὲν ὄντες ὡς πρὸς τὸ πλῆθος τῶν πολεμίων , ἐξ ὁδοῦ δὲ κεκμηκότες , οὐδενὸς δὲ τῶν ἄλλων συμμάχων παρόντος , ὅμως εὐθὺς εἰς τάξιν καθίσταντο τοῖς πλείστοις ·
οἱ δ ἱππεῖς διασκευασάμενοι καὶ προεξελάσαντες , ὑπὸ τὰς πύλας αὐτὰς καὶ τὸ τεῖχος ἔθεντο καρτερὰν ἱππομαχίαν ·
καὶ κρατήσαντες ἐκ τῶν χειρῶν τοῦ Ἐπαμεινώνδα ἀφείλοντο τὴν Μαντίνειαν .
τοῦτο τὸ ἔργον Εὐφράνωρ ἔγραψε , καὶ πάρεστιν ὁρᾶν ἐν εἰκόνι τῆς μάχης τὸ σύρρηγμα καὶ τὴν ἀντέρεισιν ἀλκῆς καὶ θυμοῦ καὶ πνεύματος γέμουσαν .
ἀλλ οὐκ ἂν οἶμαι τῷ ζωγράφῳ κρίσιν προθείητε πρὸς τὸν στρατηγὸν οὐ δ ἀνάσχοισθε τῶν προτιμώντων τὸν πίνακα τοῦ τροπαίου καὶ τὸ μίμημα τῆς ἀληθείας .
πλὴν ὁ Σιμωνίδης τὴν μὲν ζωγραφίαν ποίησιν σιωπῶσαν προσαγορεύει , τὴν δὲ ποίησιν ζωγραφίαν λαλοῦσαν 0 .
ἃς γάρ οἱ ζωγράφοι πράξεις ὡς γιγνομένας δεικνύουσι , ταύτας οἱ λόγοι γεγενημένας διηγοῦνται καὶ συγγράφουσιν .
εἰ δ οἱ μὲν χρώμασι καὶ σχήμασιν , οἱ δ ὀνόμασι καὶ λέξεσι τ αὐτὰ δηλοῦσιν , ὕλῃ καὶ τρόποις μιμήσεως διαφέρουσι , τέλος δ ἀμφοτέροις ἓν ὑπόκειται , καὶ τῶν ἱστορικῶν κράτιστος ὁ τὴν διήγησιν ὥσπερ γραφὴν πάθεσι καὶ προσώποις εἰδωλοποιήσας 0 1 .
ὁ δ οὗν Θουκυδίδης ἀεὶ τῷ λόγῳ πρὸς ταύτην ἁμιλλᾶται τὴν ἐνάργειαν αν , οἷον θεατὴν ποιῆσαι τὸν ἀκροατὴν καὶ τὰ γιγνόμενα περὶ τοὺς ὁρῶντας ἐκπληκτικὰ καὶ ταρακτικὰ πάθη τοῖς ἀναγινώσκουσιν ἐνεργάσασθαι λιχνευόμενος .
ὁ γὰρ παρὰ τὴν ῥαχίαν αὐτὴν τῆς Πύλου παρατάττων τοὺς Ἀθηναίους Δημοσθένης , καί 0 .
ὁ δ τὸν κυβερνήτην ἐπισπέρχων Βρασίδας ἐξοκέλλειν καί , χωρῶν ἐπί , τὴν ἀποβάθραν καὶ τραυματιζόμενος καὶ λιποφυχῶν καὶ ἀποκλίνων εἰς τὴν παρεξειρεσίαν , καὶ οἱ πεζομαχοῦντες μὲν ἐκ θαλάττης Λακεδαιμόνιοι , ναυμαχοῦντες δ ἀπὸ γῆς Ἀθηναῖοι 0 1 ·
καὶ πάλιν ὁἐν τοῖς Σικελικοῖς ἐκ τῆς γῆς πεζὸς ἀμφοτέρων , ἰσορρόπου τῆς ναυμαχίας καθεστηκυίας , ἄληκτον ἀγῶνα καὶ ξύντασιν τῆς γνώμης ἔχων διὰ τὰς συντάξεις , καὶ , διὰ τὸ ἀκρίτως συνεχὲς τῆς ἁμίλλης καὶ τοῖς σώμασιν αὐτοῖς ἴσα τῇ δόξῃ περιδεῶς συναπονεύων τῇ διαθέσει καὶ τῇ διατυπώσει τῶν γινομένων γραφικῆς ἐναργείας ἐστίν .
ὣστ εἰ τοὺς ζωγραφοῦντας οὐκ ἄξιον παραβάλλειν τοῖς στρατηγοῖς , μη δὲ τοὺς ἱστοροῦντας παραβάλλωμεν 0 .
τὴν τοίνυν ἐν Μαραθῶνι μάχην ἀπήγγειλεν , ὡς μὲν Ἡρακλείδης ὁ Ποντικὸς ἱστορεῖ , Θέρσιππος ὁ Ἐροιεύς ·
οἱ δὲ πλεῖστοι λέγουσιν Εὐκλέα , δραμόντα σὺν τοῖς ὅπλοις θερμὸν ἀπὸ τῆς μάχης καὶ ταῖς θύραις ἐμπεσόντα τῶν πρώτων , τοσοῦτο μόνον εἰπεῖν , χαίρετε ·
νικῶμεν , εἶτ εὐθὺς ἐκπνεῦσαι .
πλὴν οὗτος μὲν αὐτάγγελος ἧκε τῆς μάχης ἀγωνιστὴς γενόμενος .
φέρε δ εἴ τις ὑπὲρ λόφου τινὸς ἢ σκοπῆς αἰπόλων ἢ βοτήρων τοῦ ἀγῶνος ἄπωθεν γενόμενος θεατὴς , καὶ κατιδὼν τὸ μέγα καὶ παντὸς λόγου μεῖζον ἐκεῖνο ἔργον ἧκεν εἰς τὴν πόλιν ἄτρωτος ἄγγελος καὶ ἀναίμακτος , εἶτ ἠξίου τιμὰς ἔχειν ἃς Κυνέγειρος ἔσχεν , ἃς Καλλίμαχος , ἃς Πολύζηλος , ὅτι τὰς τούτων ἀριστείας καὶ τραύματα καὶ θανάτους ἀπήγγειλεν 0 ·
ἆρ οὐκ ἂν ἐδόκει πᾶσαν ὑπερβάλλειν ἀναίδειαν ;
ὃπου γε Λακεδαιμονίους φασὶ τῷ τὴν ἐν Μαντινείᾳ φράσαντι νίκην , ἣν Θουκυδίδης ἱστόρηκεν , εὐαγγέλιον ἐκ φιδιτίου κρέας ἀποστεῖλαι .
μὴν οἱ συγγράφοντες ἐξάγγελοί τινές εἰσι τῶν πράξεων εὔφωνοι καὶ τῷ λόγῳ διὰ τὸ κάλλος καὶ τὴν δύναμιν ἐξικνούμενοι , οἷς εὐαγγέλιον ὀφείλουσιν οἱ πρώτως ἐντυγχάνοντες καὶ ἱστοροῦντες .
ἀμέλει δὲ καὶ ἐγκωμιάζονται μνημονευόμενοι καὶ ἀναγινωσκόμενοι διὰ τοὺς κατορθώσαντας ·
οὐ γὰρ οἱ λόγοι ποιοῦσι τὰς πράξεις ἀλλὰ διὰ τὰς πράξεις καὶ ἀκοῆς ἀξιοῦνται .
καὶ γὰρ ἡ ποιητικὴ χάριν ἔσχε καὶ τιμὴν τῷ τοῖς πεπραγμένοις ἐοικότα λέγειν , ὡς Ὅμηρος ἔφη ἴσκε ψεύδεα πολλὰ λέγων ἐτύμοισιν ὁμοῖα .
λέγεται δὲ καὶ Μενάνδρῳ τῶν συνήθων τις εἰπεῖν , ἐγγὺς οὖν , Μένανδρε , τὰ Διονύσια , καὶ σὺ τὴν κωμῳδίαν οὐ πεποίηκας 0 ;
τὸν δὲ ἀποκρίνασθαι , νὴ τοὺς θεοὺς ἔγωγε πεποίηκα τὴν κωμῳδίαν ·
ᾠκονόμηται γὰρ ἡ διάθεσις ·
δεῖ δ αὐτῇ τὰ στιχίδια ἐπᾷσαι , ὅτι καὶ αὐτοὶ τὰ πράγματα τῶν λόγων ἀναγκαιότερα καὶ κυριώτερα νομίζουσιν .
ἡ δὲ Κόριννα τὸν Πίνδαρον , ὄντα νέον ἔτι καὶ τῇ λογιότητι σοβαρῶς χρώμενον , ἐνουθέτησεν ὡς ἄμουσον ὄντα καὶ μὴ ποιοῦντα μύθους , ὃ τῆς ποιητικῆς ἔργον εἶναι συμβέβηκε , γλώσσας δὲ καὶ καταχρήσεις καὶ μεταφοράσεις καὶ μέλη καὶ ῥυθμοὺς δ ἡδύσματα τοῖς πράγμασιν ὑποτιθέντα .
σφόδρ οὖν ὁ Πίνδαρος ἐπιστήσας τοῖς λεγομένοις ἐποίησεν ἐκεῖνο τὸ μέλος Ἰσμηνὸν ἢ χρυσαλάκατον Μελίαν , ἢ Κάδμον ἢ Σπαρτῶν ἱερὸν γένος ἀνδρῶν , ἢ τὸ πάνυ σθένος Ἡρακλέους ἢ τὰν Διωνύσου πολυγαθέα τιμάν .
δειξαμένου δὲ τῇ Κορίννῃ γελάσασα ἐκείνη τῇ χειρὶ δεῖν ἔφη σπείρειν , ἀλλὰ μὴ ὅλῳ τῷ θυλάκῳ .
τῷ γὰρ ὄντι συγκεράσας καὶ συμφορήσας πανσπερμίαν τινὰ μύθων ὁ Πίνδαρος εἰς τὸ μέλος ἐξέχεεν .
ἀλλ ὅτι μὲν ἡ ποιητικὴ περὶ μυθοποιίαν ἐστί καὶ Πλάτων εἴρηκεν .
ὁ δὲ μῦθος εἶναι βούλεται λόγος ψευδὴς ἐοικὼς ἀληθινῷ ·
διὸ καὶ πολὺ τῶν ἔργων ἀφέστηκεν , εἰ λόγος μὲν ἔργου , καὶ λόγου δὲ μῦθος εἰκὼν καὶ εἴδωλόν ἐστι .
καὶ τοσοῦτον τῶν ἱστορούντων οἱ πλάττοντες τὰς πράξεις ὑστεροῦσιν , ὅσον ἀπολείπονται τῶν πραττόντων οἱ λέγοντες .
ἐπικῆς μὲν οὖν ποιήσεως ἡ πόλις οὐκ ἔσχηκεν ἔνδοξον δημιουργὸν οὐ δὲ μελικῆς .
ὁ γὰρ Κινησίας ἀργαλέος ἔοικε ποιητὴς γεγονέναι διθυράμβων ·
καὶ αὐτὸς μὲν ἄγονος καὶ ἀκλεὴς γέγονε , σκωπτόμενος σὲ καὶ χλευαζόμενος ὑπὸ τῶν κωμῳδιοποιῶν οὐκ εὐτυχοῦς δόξης μετέσθηκε .
τῶν δὲ δραματοποιῶν τὴν μὲν κωμῳδιοποιίαν οὕτως ἄσεμνον ἡγοῦντο καὶ φορτικόν , ὥστε νόμος ἦν μηδένα ποιεῖν κωμῳδίας Ἀρεοπαγίτην .
ἤνθησε δ ἡ τραγῳδία καὶ διεβοήθη , θαυμαστὸν ἀκρόαμα καὶ θέαμα τῶν τότ ἀνθρώπων γενομένη καὶ παρασχοῦσα τοῖς μύθοις καὶ τοῖς πάθεσιν ἀπάτην , ὡς Γοργίας φησίν , ἣν ὃ τ ἀπατήσας δικαιότερος τοῦ μὴ ἀπατήσαντος , καὶ ὁ ἀπατηθεὶς σοφώτερος τοῦ μὴ ἀπατηθέντος 0 .
ὁ μὲν γὰρ ἀπατήσας δικαιότερος , ὅτι τοῦθ ὑποσχόμενος πεποίηκεν 0 ·
ὁ δ ἀπατηθεὶς σοφώτερος 0 ·
εὐάλωτον γὰρ ὑφ ἡδονῆς λόγων τὸ μὴ ἀναίσθητον 0 .
τίν οὖν αἱ καλαὶ τραγῳδίαι ταῖς Ἀθήναις ὄνησιν ἤνεγκαν ὡς ἡ Θεμιστοκλέους δεινότης ἐτείχισε τὴν πόλιν , ὡς ἡ Περικλέους ἐπιμέλεια τὴν ἄκραν ἐκόσμησεν , ὡς Μιλτιάδης ἠλευθέρωσεν , ὡς Κίμων προῆγεν εἰς τὴν ἡγεμονίαν ;
εἰ οὕτως ἡ Εὐριπίδου σοφία καὶ ἡ Σοφοκλέους λογιότης καὶ τὸ Αἰσχύλου στόμα τι τῶν δυσχερῶν ἀπήλλαξεν ἤ τι τῶν λαμπρῶν περιεποίησεν , ἄξιόν γε τὰ δράματα τοῖς τροπαίοις ἀντιπαραθεῖναι καὶ τῷ στρατηγίῳ τὸ θέατρον ἀνταναστῆσαι καὶ ταῖς ἀριστείαις τὰς διδασκαλίας ἀντιπαραβαλεῖν 0 .
βούλεσθε τοὺς ἄνδρας εἰσάγωμεν αὐτοὺς τὰ σύμβολα καὶ τὰ παράσημα τῶν ἔργων κομίζοντας , ἰδίαν ἑκατέρῳ πάροδον ἀποδόντες ;
ἔνθεν μὲν δὴ προσίτωσαν ὑπ αὐλοῖς καὶ λύραις ποιηταὶ λέγοντες καὶ ᾄδοντες , εὐφημεῖν χρὴ κ ἀξίστασθαι τοῖς ἡμετέροισι χοροῖσιν ὅστις ἄπειρος τοιῶνδε λόγων ἢ γνώμην μὴ καθαρεύει , ἢ γενναίων ὄργια Μουσῶν μή τ ᾖσεν μή τ ἐχόρευσε , μη δὲ Κρατίνου τοῦ ταυροφάγου γλώττης βακχεῖ ἐτελέσθη , καὶ σκευὰς καὶ προσωπεῖα καὶ βωμοὺς καὶ μηχανὰς ἀπὸ σκηνῆς καὶ περιάκτους καὶ τρίποδας ἐπινικίους κομίζοντες τραγικοὶ δ αὐτοῖς ὑποκριταὶ καὶ Νικόστρατοι καὶ Καλλιππίδαι καὶ Μυννίσκοι καὶ Θεόδωροι καὶ Πῶλοι συνίτωσαν , ὥσπερ γυναικὸς πολυτελοῦς τῆς τραγῳδίας κομμωταὶ καὶ διφροφόροι , μᾶλλον δ ὡς ἀγαλμάτων ἐγκαυσταὶ καὶ χρυσωταὶ καὶ βαφεῖς παρακολουθοῦντες 0 ·
σκευῶν δὲ καὶ προσώπων καὶ ξυστίδων ἁλουργῶν καὶ μηχανῶν ἀπὸ σκηνῆς καὶ χοροποιῶν καὶ δορυφόρων δυσπραγμάτευτος λαὸς καὶ χορηγία πολυτελὴς παρασκευαζέσθω .
πρὸς ἃ Λάκων ἀνὴρ ἀποβλέψας οὐ κακῶς εἶπεν ὡς ἁμαρτάνουσιν Ἀθηναῖοι μεγάλα τὴν σπουδὴν εἰς τὴν παιδιὰν καταναλίσκοντες , τουτέστι μεγάλων ἀποστόλων δαπάνας καὶ στρατευμάτων ἐφόδια καταχορηγοῦντες εἰς τὸ θέατρον .
ἂν γὰρ ἐκλογισθῇ τῶν δραμάτων ἕκαστον ὅσου κατέστη , πλέον ἀνηλωκὼς φανεῖται ὁ δῆμος εἰς Βάκχας καὶ Φοινίσσας καὶ Οἰδίποδας καὶ Ἀντιγόνας καὶ τὰ Μηδείας κακὰ καὶ Ἠλέκτρας , ὧν ὑπὲρ τῆς ἡγεμονίας καὶ τῆς ἐλευθερίας πολεμῶν τοὺς βαρβάρους ἀνάλωσεν .
οἱ μὲν γὰρ στρατηγοὶ πολλάκις παραγγείλαντες ἄπυρα σιτία κομίζειν ἐξῆγον ἐπὶ τὰς μάχας τοὺς ἄνδρας ·
καὶ νὴ Δί οἱ τριήραρχοι τοῖς ἐλαύνουσιν ἄλφιτα παρασκευάσαντες , τοῖς δὲ κρόμμυα καὶ τυρόν , ἐνεβίβαζον εἰς τὰς τριήρεις 0 ·
οἱ δὲ χορηγοὶ τοῖς χορευταῖς ἐγχέλεια καὶ θριδάκια καὶ σκελίδας καὶ μυελὸν παρατιθέντες , εὐώχουν ἐπὶ πολὺν χρόνον φωνασκουμένους καὶ τρυφῶντας .
καὶ τούτων τοῖς μὲν ἡττηθεῖσι περιῆν προσυβρίσθαι καὶ γεγονέναι καταγελάστους ·
τοῖς δὲ νικήσασιν τρίπους ὑπῆρχεν , οὐκ ἀνάθημα τῆς νίκης , ὡς Δημήτριός φησιν , ἀλλ ἐπίσπεισμα τῶν ἐκκεχυμένων βίων καὶ τῶν ἐκλελοιπότων κενοτάφιον οἴκων .
τοιαῦτα γὰρ τὰ ποιητικῆς τέλη καὶ λαμπρότερον οὐδὲν ἐξ αὐτῶν 0 .
τοὺς δὲ στρατηγοὺς αὖ πάλιν ἐνθένδε παριόντας σκοπῶμεν , ὧν παρερχομένων ὡς ἀληθῶς εὐφημεῖν χρὴ κ ἀξίστασθαι τοὺς ἀπράκτους καὶ ἀπολιτεύτους καὶ ἀστρατεύτους , ὅστις ἄτολμος πρὸς ἔργα τοιαῦτα καὶ γνώμῃν μὴ καθαρεύει , μη δὲ Μιλτιάδου τοῦ μηδοφόνου μη δὲ τοῦ περσοκτόνου Θεμιστοκλέους χειρὸς βακχεῖ ἐτελέσθη .
ἀρήιος ὁ κῶμος οὗτος ἐκ γῆς ἅμα φάλαγξι καὶ στόλοις ἐκ θαλάττης καὶ μεμειγμένοις σκύλοις καὶ τροπαίοις βεβριθώς 0 .
κλῦθ Ἀλαλά , Πολέμου θύγατερ , ἐγχέων προοίμιον , ᾇ θύεται ἄνδρες τὸν ἱρόθυτον θάνατον , ὡς ὁ Θηβαῖος Ἐπαμεινώνδας εἶπεν , ὑπὲρ πατρίδος καὶ τάφων καὶ ἱερῶν ἐπιδιδόντες ἑαυτοὺς τοῖς καλλίστοις καὶ λαμπροτάτοις ἀγῶσιν .
ὧν τὰς Νίκας ὁρᾶν μοι δοκῶ προσερχομένας , οὐ βοῦν ἔπαθλον ἑλκούσας ἢ τράγον , οὐ δ ἀνεστεμμένας κιττῷ καὶ Διονυσιακῆς τρυγὸς ὀδωδυίας ;
ἀλλ ὅλαι μὲν πόλεις αὐτῶν εἰσι καὶ νῆσοι καὶ ἤπειροι , καὶ ναοὶ χιλιοτάλαντοι καὶ δήμων ἀποικισμοὶ μυρίανδροι , τροπαίοις δὲ παντοδαποῖς ἀναστέφονται καὶ λαφύροις 0 ·
ὧν ἀγάλματα καὶ σύμβολα παρθενῶνες ἑκατόμπεδοι , νότια τείχη , νεώσοικοι , προπύλαια , Χερρόνησος , Ἀμφίπολις 0 .
μαραθὼν τὴν Μιλτιάδου Νίκην προπέμπει , καὶ Σαλαμὶς τὴν Θεμιστοκλέους , χιλίων σκαφῶν ναυαγίοις ἐπιβεβηκυῖαν 0 .
φέρει δ ἡ μὲν Κίμωνος τριήρεις ἑκατὸν Φοινίσσας ἀπ Εὐρυμέδοντος , ἡ δὲ Δημοσθένους καὶ Κλέωνος ἀπὸ Σφακτηρίας τὴν Βρασίδου ἀσπίδ αἰχμάλωτον καὶ δεδεμένους Σπαρτιάτας .
τειχίζει δὲ τὴν πόλιν ἡ Κόνωνος , ἡ δὲ Θρασυβούλου κατάγει τὸν δῆμον ἀπὸ φυλῆς ἐλεύθερον , αἱ δὲ Ἀλκιβιάδου περὶ Σικελίαν ὀλισθοῦσαν τὴν πόλιν ἐγείρουσιν ·
ἐκ δὲ τῶν Νείλεω καὶ Ἀνδρόκλου περὶ Λυδίαν καὶ Καρίαν ἀγώνων Ἰωνίαν ἀνισταμένην ἐπεῖδεν ἡ Ἑλλάς .
τῶν δ ἄλλων ἑκάστης ἂν πύθῃ τί τῇ πόλει γέγονεν ἐξ αὐτῆς ἀγαθόν , ἡ μὲν ἐρεῖ Λέσβον , ἡ δὲ Σάμον , ἡ δὲ Κύπρον , ἡ δὲ Πόντον Εὔξεινον , ἡ δὲ πεντακοσίας τριήρεις , ἡ δὲ μυρία τάλαντα , προῖκα τῆς δόξης καὶ τῶν τροπαίων 0 1 2 .
ταῦθ ἡ πόλις ἑορτάζει καὶ ὑπὲρ τούτων θύει τοῖς θεοῖς , οὐκ ἐπὶ ταῖς Αἰσχύλου νίκαις ἢ Σοφοκλέους 0 ·
οὐ δ ὅτε Καρκίνος Ἀερόπῃ εὐτύχει ἢ Ἕκτορι Ἀστυδάμας , ἀλλ ἕκτῃ μὲν ἱσταμένου Βοηδρομιῶνος ἐσέτι νῦν τὴν ἐν Μαραθῶνι νίκην ἡ πόλις ἑορτάζει 0 ·
ἕκτῃ δ ἐπὶ δέκα τοῦ μηνὸς οἰνοχοεῖται τῆς Χαβρίου περὶ Νάξον ἐπινίκια ναυμαχίας ·
τῇ δὲ δωδεκάτῃ χαριστήρια ἔθυον ἐλευθερίας ·
ἐν ἐκείνῃ γὰρ οἱ ἀπὸ Φυλῆς κατῆλθον .
τρίτῃ δ ἱσταμένου τὴν ἐν Πλαταιαῖς μάχην ἐνίκων .
τὴν δὲ ἕκτην ἐπὶ δέκα τοῦ Μουνιχιῶνος Ἀρτέμιδι καθιέρωσαν , ἐν ᾗ τοῖς Ἕλλησι περὶ Σαλαμῖνα νικῶσιν ἐπέλαμψεν ἡ θεὸς πανσέληνος .
τὴν δὲ δωδεκάτην τοῦ Σκιρροφοριῶνος ἱερωτέραν ἐποίησεν ὁ Μαντινειακὸς ἀγών , ἀπὸ τῶν ἄλλων συμμάχων ἐκβιασθέντων καὶ τραπέντων , μόνοι τὸ καθ ἑαυτοὺς νικήσαντες ἔστησαν τρόπαιον ἀπὸ τῶν νικώντων πολεμίων .
ταῦτα τὴν πόλιν ᾖρεν εἰς δόξαν , ταῦτα εἰς μέγεθος 0 ·